איוואן פאפאנין

| --- | --- |

 לידה:  26 בנובמבר 1894 סבסטופול, האימפריה הרוסית
 פטירה:  30 בינואר 1986 (בגיל 91) מוסקבה, ברה"מ 
 לאום:  סובייטי
 תקופת הפעילות:  1931–1946 (כ־15 שנים)
 מספר מסעות:  4
 גילויים בולטים:  חקר האזורים באוקיינוס הקרח הצפוני
 אזורים שחקר:  אוקיינוס הקרח הצפוני
 פרסים והוקרה:  עיטור לנין (27 ביוני 1937)  עיטור לנין (26 בנובמבר 1944)  עיטור לנין (30 בדצמבר 1956)  עיטור לנין (1 במאי 1944)  עיטור לנין (22 במרץ 1938)  גיבור ברית המועצות (3 בפברואר 1940)  עיטור לנין (26 בנובמבר 1964)  עיטור לנין (23 בנובמבר 1984)  עיטור לנין (26 בנובמבר 1974)  עיטור הדגל האדום של העמל (8 בינואר 1980)  עיטור הדגל האדום (15 בנובמבר 1950)  מדליה על ההצטיינות בקרב (3 בנובמבר 1944)  עיטור לנין (2 בדצמבר 1945)  עיטור הכוכב האדום (10 בנובמבר 1945)  עיטור מהפכת אוקטובר (20 ביולי 1971)  גיבור ברית המועצות (27 ביוני 1937)  עיטור הדגל האדום (1922)  Order of Nakhimov, 1st class (8 ביולי 1945)  עיטור המלחמה הפטריוטית הגדולה דרגה ראשונה (11 במרץ 1985)  עיטור הדגל האדום של העמל (22 בינואר 1955)  עיטור הידידות בין העמים (17 בדצמבר 1982)  מדליה לציון 60 שנים לכוחות המזוינים של ברית המועצות  מדליה להנצחת 50 שנים לכוחות המזוינים של ברית המועצות  מדליה להנצחת 40 שנים לכוחות המזוינים של ברית המועצות  מדליה לציון 250 שנה ללנינגרד  אזרחות כבוד של הרפובליקה האוטונומית של קרים  מדליה לציון 30 שנים לייסוד צבא היבשה והצי של ברית המועצות  מדליה להנצחת 800 שנים לייסוד מוסקבה  מדליה להנצחת 40 שנים לניצחון במלחמה הפטריוטית הגדולה 1941־1945  מדליית הניצחון על יפן  מדליה להנצחת 20 שנים לניצחון במלחמת המולדתה הגדולה 1941–1945  מדליה להנצחת 20 שנים לצבא האדום  מדליית ותיק העמל  Medal "For the Defence of the Soviet Transarctic"  מדליה להנצחת 30 שנים לניצחון במלחמת המולדתה הגדולה 1941-1945  מסדר נחימוב  מדליית ההגנה על מוסקבה  מדליית הניצחון על גרמניה במלחמה הפטריוטית הגדולה 1941–1945  מדליה להנצחת 100 שנים להולדתו של לנין  בפסקה זו 2 רשומות נוספות שטרם תורגמו 
 דף המוקדש לחייו
 
איוואן דמיטרייביץ' פאפאנין (רוסית: Иван Дмитриевич Папанин)‏ (26 בנובמבר 1894 - 30 בינואר 1986), חוקר קוטב סובייטי, אדמירל בצי הסובייטי, פעמיים גיבור ברית המועצות.
איוון פאפאנין נולד בעיר סבסטופול בשנת 1894. עם פרוץ מלחמת העולם הראשונה התגייס לצי האימפריה הרוסית. לאחר מהפכת אוקטובר הצטרף לצבא האדום ולקח חלק פעיל במלחמת האזרחים ברוסיה באוקראינה וקרים. במשך 15 שנים ניהל תחנות מחקר בארץ פרנץ יוזף וכף צ'ליוסקין.
במרץ 1937 יצאו ממוסקבה 4 מטוסים כבדים ומטוס קל אחד, תחת פיקודו של אוטו שמידט. ב-19 במאי, הגיע המטוס הראשון (של הטייס מיכאיל וודופיאנוב) שהמריא מהאי רודולף, בארץ פרנץ יוזף, אל הקוטב הצפוני ונחת שם על גוש קרח בעובי כ 3 מטר ובשטח 4 קמ"ר, הנחיתה הראשונה בקוטב הצפוני.
לאחר שבוע שבו המטוסים לבסיסם, בהותירם מאחור 4 חוקרים שהקימו את תחנת הקוטב הראשונה הקוטב הצפוני 1 "SP-1":
פאפאנין, ראש המשלחת
פטר שירשוב, ביולוג ימי
יבגני פדורוב, אסטרונום ומטאורולוג
ארנסט קרנקל, מפעיל רדיו
גוש הקרח נסחף במשך 247 יום על פני יותר מ-2600 ק"מ. המדענים חקרו דגימות רבות וביצעו מדידות חשובות, עד אשר ב-19 בפברואר 1938 נסחף גוש הקרח לים גרינלנד והחוקרים חולצו באמצעות שוברת קרח.
המשלחת הוכיחה כי אין שטח אדמה או איים קטנים תחת כיפת הקרח של הקוטב הצפוני. התברר כי השכבות התחתונות של אוקיינוס הקרח הצפוני מתחממות בהשפעת קרום כדור הארץ וזרמים מהאוקיינוס האטלנטי. מדידות מזג האוויר שביצעו אפשרו טיסות קבועות מעל אזור הקוטב.
עבור משימה זאת זכה יחד עם עמיתיו בתואר גיבור ברית המועצות ובתואר אקדמי. בתואר גיבור נוסף זכה עבור ניהול הצלת שוברת הקרח "גיורגי סדוב". מאוחר יותר בחייו היה אחראי למשלחות והחקר הביולוגי־ימי מטעם האקדמיה הסובייטית למדעים.